Szegedi karatés is ott lesz a párizsi VB-n
A Tisza Volán SC-t Kőhegyi Zoltán képviseli, aki az idei évben mind a felnőttek, mind az U21-esek között hazai bajnok lett.
Mindössze hat férfi kapott behívót az országból, hogy minden idők legnagyobb karatés rendezvényén, a párizsi világbajnokságon Magyarországot képviseljék. Kiváló szezonbeli szerepléseinek köszönhetően Kőhegyi Zoltán, a Tisza Volán SC sportolója is a kiválasztottak közé került –írja a Szegedcafé.

A Tisza Volán SC-t a csapat legrutinosabb tagjaként Kőhegyi Zoltán képviseli, aki az idei évben mind a felnőttek, mind az U21-esek között hazai bajnok lett.

A sportoló versenyeken három győzelemmel kivívta a jogot arra, hogy jövőre az U21-es Eb-n képviselhesse hazáját a -68 kg-ban. A sportoló egész évben kimagasló formában versenyzett, és sikereinek köszönhetően nemrégiben még ennél is komolyabb elismerésben részesült: meghívást kapott abba a felnőtt válogatott csapatba, amelyik november 23-án a párizsi vb-n lép tatamira. – írja a portál.
karate